Ministrul Finanțelor: Anul a fost încheiat cu un deficit de 8,6%
Ministrul Finanțelor, Tanczos Barna, a anunțat, joi seară, că în următoarele zile vor exista cifrele finale pentru anul 2024, dar, cel mai probabil, deficitul va fi la 8,6%, iar în acest an România trebuie să se încadreze la un deficit de 7%. Ministrul Finanțelor a apreciat înființarea unui departament de eficiență guvernamentală, după modelul lui Donald Trump în SUA, al cărui departament este condus de miliardarul Elon Musk. Întrebat cine este Elon Musk al Guvernului României, Tanczos Barna a afirmat: 'Cred că este domnul Bolojan'.